Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Επεισόδια από μέλη της Χρυσής Αυγής αμαύρωσαν την παρέλαση της 28ης Οκτωβρίου στο Εμπόρειο στη Σαντορίνη.Πριν αρχίσει η παρέλαση, ομάδα περίπου 20 χρυσαυγιτών, κάποιοι εκ των οποίων φορούσαν μαύρες μπλούζες με το λογότυπο «Hellas Ultras», επιχείρησαν να τη σταματήσουν.Οπως αναφέρει το «santonews», τα μέλη της Χρυσής Αυγής ξεκίνησαν το επεισόδιο επειδή η σημαιοφόρος είναι από την Αλβανία. Η μαθήτρια είναι αριστούχος στη βαθμολογία και ορίστηκε να φέρει την ελληνική σημαία.Οι χρυσαυγίτες φώναζαν συνθήματα και έκαναν λόγο για προσβολή συμβόλου. Μάλιστα, σύμφωνα με το «santonews» τρομοκράτησαν γονείς που βρίσκονταν στο σημείο με τα παιδιά τους.Κάποιοι γονείς τους αποδοκίμασαν, ενώ κάποιοι άλλοι φοβούμενοι γενίκευση της σύρραξης πήραν τα παιδιά τους και αποχώρησαν.Η εκδήλωση μνήμης τελικά ματαιώθηκε.Ανακοίνωση για τα επεισόδια που έκανε η Χρυσή Αυγή στην παρέλαση της Σαντορίνης, εξέδωσε το Υπουργείο Παιδείας.«Η σημερινή παρεμπόδιση της τελετής εορτασμού της εθνικής επετείου στο Εμπορειό Σαντορίνης που επιχείρησαν μέλη της Χρυσής Αυγής με πρόσχημα ότι ο σημαιοφόρος δεν ήταν ελληνικής καταγωγής αποτελεί μια ακόμα απόδειξη της περιφρόνησης τους για την ηρωϊκή αντίσταση της πατρίδας μας στα φασιστικά και ναζιστικά στρατεύματα» τονίζει το Υπουργείο Παιδείας σε ανακοίνωσή του.Όπως αναφέρει, οι άνθρωποι αυτού του τόπου νίκησαν το φασισμό και θα το ξανακάνουν όποτε χρειαστεί, ενώ διαμηνύνει ότι τη σημαία έχουν δικαίωμα να κρατήσουν όλα τα παιδιά που μοιράζονται στα σχολεία μας "την ημετέρα παιδεία".«Οι θρασύβουλες πράξεις πατριδοκαπηλίας δεν έχουν χώρο στην ελληνική κοινωνία και εκπαίδευση» προσθέτει το υπουργείο Παιδείας στην ανακοίνωσή του και συγχαίρει τους μαθητές και τις μαθήτριες και τους εκπαιδευτικούς των σχολείων του Εμπορειού για την ψύχραιμη και υπεύθυνη στάση που, όπως σημειώνει, κράτησαν.Καταλήγοντας σημειώνει πως οι σχολικές τους κοινότητες έχουν την πλήρη συμπαράσταση του Υπουργείου Παιδείας, Έρευνας και Θρησκευμάτων, διαμηνύοντας μάλιστα πως «δεν θα διστάσουμε να προχωρήσουμε σε κινήσεις προστασίας τους σε κάθε επίπεδο και με κάθε τρόπο».Ανακοίνωση για τα γεγονότα της Σαντορίνης εξέδωσε και ο ΣΥΡΙΖΑ, αναφέροντας τα εξής:Η νεοναζιστική οργάνωση της Χρυσής Αυγής, ανήμερα της επετείου μνήμης για την αντίσταση του ελληνικού λαού ενάντια στο φασισμό, έδειξε και πάλι το αποκρουστικό της πρόσωπο.Οι πολιτικοί απόγονοι εκείνων που σκόρπισαν τον τρόμο κατά τον Β΄ Παγκόσμιο Πόλεμο, με τα ρατσιστικά, μισάνθρωπα ιδεολογήματά τους, παρεμπόδισαν τις εκδηλώσεις μνήμης στη Σαντορίνη, διότι τη σημαία κρατούσε μαθήτρια αλβανικής καταγωγής.Η εκπαιδευτική κοινότητα θα υπερασπιστεί τις αξίες της δημοκρατίας απέναντι στο δηλητήριο του φασισμού και του ρατσισμού και τους εκπροσώπους του. Οι εγκληματικές ιδέες της Χρυσής Αυγής δεν έχουν θέση στην ελληνική κοινωνία.